Brexit - A brit kormány egységesítené az EU-ból és az EU-n kívülről érkezők bevándorlási szabályozását | SZON
Brexit - A brit kormány egységesítené az EU-ból és az EU-n kívülről érkezők bevándorlási szabályozását
2018.09.25 12:44
London – A brit kormány egységesítené az Európai Unióból és az EU-n kívüli országokból érkezők bevándorlási szabályozását a brit EU-tagság megszűnése (Brexit) után a keddi kabinetülésen hozott elvi állásfoglalás szerint.
Ennek alapján az EU-ban maradó országok Nagy-Britanniában letelepedni kívánó állampolgárai elvileg nem részesülnének kedvezményesebb engedélyezési elbánásban, mint azok, akik az unión kívüli országokból érkeznek. Továbbra is nyitva van ugyanakkor az a lehetőség, hogy az Európai Unióval kötendő, London által szorgalmazott átfogó kereskedelmi megállapodás – ha sikerül ilyesmiről egyezségre jutni az EU-val – mégiscsak lehetővé tehetné az uniós állampolgárok nagy-britanniai letelepedésének és munkavállalásának valamilyen könnyített engedélyezési eljárását, ahogy ez a Migration Advisory Committee múlt kedden előterjesztett 140 oldalas javaslatcsomagjában is szerepel.
Címkék: bevándorlás, EU, Nagy-Britannia